|  |
| --- |
| **OŠ STROČJA VAS - VVE** Stročja vas 1019240 Ljutomertel: 02 582 13 54 (pisarna) mobi: 031/399-819E-mail: vrtec.strocjavas@guest.arnes.sispletna stran OŠ in vrtca: http://www.os-strocjavas.si |

**Spoštovani starši!**

Villy Sorensen je zapisal misel, ki nam je v vrtcu Stročja vas zelo blizu. Pravi takole: »Če se želimo izogniti pokroviteljskemu odnosu, nam ostane le dialog.« Pristen, avtentičen dialog si iskreno želimo z vsemi deležniki vzgojno-izobraževalnega procesa, na prvem mestu pa pri tem vidimo vas, dragi starši, in vašega otroka. Vse to dokazuje tudi naša vizija zavoda OŠ Stročja vas, ki se glasi:

**»Z doslednim delom in spoštljivimi odnosi do trajnega znanja«.**

Hvala, ker nam zaupate in tako pomagate graditi odnos, ki bo v naše skupno in obojestransko zadovoljstvo.

**ORGANIZACIJSKA SHEMA VRTCA V ŠOLSKEM LETU 2023/2024**

Ravnateljica: Mateja Leskovar Polanič, dipl. univ. ped.

Pomočnica ravnateljice, pedagoški vodja za enoto vrtca: Suzana Babič, dipl. vzg. pred. otr.

Nadomeščanje vodje vrtca: Monika Leštan, vzg. pred. otr.

Svetovalna delavka: Milena Rakuša

**PEDAGOŠKE DELAVKE VRTCA:**

Oddelki in vzgojiteljice: Pomočnice vzgojiteljic:

1. Suzana Babič, Alenka Antolič Lea Fras

2. Monika Leštan Anja Makoter

(Mateja Zadravec)

3. Monika Kohek Darinka Brumen

 (Iris Kunčič)

4. Matejka Polak Simona Škrlec

5. Anita Žižek Janja Šendlinger

6. Mojca Stajnko: zagotavljanje sočasne prisotnosti v skupinah 1. starostnega obdobja in nadomeščanje zmanjšanega obsega vzgojnega dela vzgojiteljic.

**MOBILNI STROKOVNI DELAVCI IZ OŠ CVETKA GOLARJA LJUTOMER:**

Jerica Smodej Bohanec: specialna pedagoginja

Urban Rudolf: logoped

**STROKOVNA POMOČ STROKOVNEGA CENTRA, ENOTE DOM PRI OŠ VERŽEJ:**

Sanja Zrim

Vida Magdič

**TEHNIČNI DELAVCI:**

Kuharice: Bernarda Semenič, Brigita Kodelič, Lilijana Vunderl

Čistilka: Simona Makoter

Hišnik: bo izbran po opravljenem razpisu v mesecu septembru

**POSLOVALNI ČAS VRTCA:**

Delovni čas vrtca je od 5.30 do 15.45.

Vrtec deluje celo šolsko leto, od 1. septembra do 31. avgusta. Poletno delo v juliju in avgustu usklajujemo na podlagi prijavljenega števila otrok.

Vrtec bo ves čas med poletnimi počitnicami obratoval po normalnem delovnem času.

V okviru poslovalnega časa je otrok v vrtcu lahko največ devet ur (ekonomska cena vrtca – dnevni program – je izračunana za 9 urno bivanje otrok v vrtcu).

Vse potrebno glede vpisa – izpisa otroka urejate v vrtcu pri vodji enote, obrazci so dosegljivi na spletni strani vrtca.

Da bi vsak problem ali dilemo lahko skupno in čim prej rešili, nas lahko ves čas delovanja vrtca pokličete na stacionarni ali mobilni telefon. Če boste zaradi zasedenosti vzgojiteljic imeli težave s vzpostavitvijo kontakta, lahko pokličete v tajništvo šole (584 86 10), kjer vam bodo zagotovo pomagali.

* **STROKOVNA EKSKURZIJA ZAPOSLENIH:**

V mesecu juniju 2024, bomo izvedli strokovno ekskurzijo zaposlenih. Predvidoma se bo izvedla na delovni dan (v petek). Starše bomo obvestili o zaprtju vrtca na sestankih in na druge običajne načine obveščanja. Za ta dan bomo podali povpraševanje po nujnem varstvu. Za starše, ki si varstva za otroke ne bodo mogli organizirati, bo zagotovljeno nujno varstvo.

|  |
| --- |
| **CILJI PREDŠOLSKE VZGOJE (ZAKON O VRTCIH)** |

* Razvijanje sposobnosti razumevanja in sprejemanja sebe in drugih;
* razvijanje sposobnosti prepoznavanja čustev in spodbujanje čustvenega doživljanja in izražanja;
* razvijanje sposobnosti za dogovarjanje, upoštevanje različnosti in sodelovanja v skupinah;
* negovanje radovednosti, raziskovalnega duha, domišljije in intuicije ter razvijanje neodvisnega mišljenja;
* spodbujanje jezikovnega razvoja za učinkovito in ustvarjalno uporabo govora, kasneje pa tudi branja in pisanja;
* spodbujanje umetniškega doživljanja in izražanja;
* posredovanje znanj različnih področij znanosti in iz vsakdanjega življenja;
* spodbujanje telesnega in gibalnega razvoja.

|  |
| --- |
| **CILJI VRTCA V ŠOLSKEM LETU 2023/2024** |

* Priprava akcijskega načrta praznovanja 60-letnice organizirane predšolske vzgoje v vrtcu Stročja vas.
* Obeležitev 60-letnice vrtca: 16. 11. 2023

**VSEBINSKI POUDARKI PRED ZAČETKOM UVAJANJA OTROK V VRTEC**

* Postopek uvajanja se načrtuje in izvaja v skladu s Kurikulom za vrtce.
* Dejavnosti se organizirajo tudi izven igralnice (na terasi, igrišču).
* Ob uvajanju otrok v vrtec so starši lahko prisotni. Osnovni pogoj je, da so starši in otrok zdravi.
* Starši in otroci se postopoma seznanijo z okoljem vrtca, s strokovnimi delavkami, z dnevno rutino in načinom dela.
* Otrok ima za prilagoditev v vrtec dovolj časa. Uvajanje poteka z istim staršem ves čas uvajanja.
* Otroci naj si po prihodu v vrtec umijejo roke z milom in vodo.
* Otrok ima lahko s seboj ljubkovalno igračko, dudo ali »ninico«. Ko je otrok ne potrebuje, jo strokovne delavke umaknejo oz. shranijo.

|  |
| --- |
| **NALOGE NAŠEGA VRTCA**  |

* Spodbujanje otrok k spoznavanju z različnimi geografskimi in kulturnimi okolji ter spoznavanje pomembnih delov lokalne skupnosti, omogočiti otrokom, da se ob različnih zabavnih aktivnostih v naravi prijetno počutijo.
* Spodbujanje intenzitete gibanja in s tem izboljšanje motoričnega razvoja ter ozaveščanje staršev o pomenu gibanja za zdravje. Zaznavanje in odkrivanje svojega telesa, preizkušanje, kaj telo zmore, doživljanje veselja in ponos ob razvijajočih se sposobnostih in spretnostih ter gradnja zaupanje vase (Mali sonček, Krožek športne urice).
* Odkrivanje in spoznavanje lastnosti sončnih žarkov: svetlobe, toplote, zdravju koristnih in škodljivih posledic ter kako se obvarovati pred škodljivimi vplivi sonca (Projekt Varno s soncem).
* Ozaveščanje staršev o redni in pravilni uporabi varnostnih pasov in otroških sedežev za varnost otrok v prometu (Projekt Pasavček).
* Povezovanje otrok in strokovnih delavcev Občine Ljutomer, Veržej, Križevci in vrtca Štrigova v skrbi za zdravo zeleno okolje (Eko nahrbtnik Zelena Žabica).
* Področje vzgoje z elementi pozitivne discipline (obnašanje otrok in odraslih, pravila obnašanja, doslednost pri »implementaciji«, vnašanju dogovorjenih sprememb) - prioritetna naloga (Samoevalvacija).
* Doživljanje in podoživljanje prijetnih izkušenj v knjižnici ob poslušanju in branju otroške literature, spodbujanje družinskega branja, spodbujanje besedišča (Bralna značka otrok, vzgojiteljev in staršev).
* Krepitev osebne odgovornosti zaposlenih, otrok in staršev pri vzpostavljanju varnega, kakovostnega, sproščenega, transparentnega in spodbudnega učno - vzgojnega okolja (srečanja s starši, strokovni aktivi, izobraževanja).
* Spodbujanje pozitivne komunikacije s pomočjo Pozitivne discipline in Mediacije ter uvajanje elementov mediacije pri delu z otroki (ID Mediacija in Pozitivna disciplina).

|  |
| --- |
| **PREDSTAVITEV PROGRAMOV** |

Ponujamo programe, ki jih določa Zakon o vrtcih in so zasnovani v skladu s cilji in smernicami predpisanega nacionalnega Kurikuluma za vrtce.

**KURIKULUM ZA VRTCE**

* Je nacionalni dokument in predstavlja od 1. 10. 1999 dalje strokovno podlago za delo v vrtcih. V njem so opredeljena temeljna načela in cilji predšolske vzgoje. Oblikovan je na osnovi sodobnih spoznanj, da otroku nudimo, da svet razume celostno, da se razvija in uči v aktivni povezavi s socialnim in fizičnim okoljem ter si v interakciji z odraslimi razvija lastno družbenost in individualnost.

**Izvajamo dnevni program, ki traja od 6 – do 9 ur, in sicer:**

Za predšolske otroke izvajamo dnevni program, ki traja od 6-9 ur, in sicer:

* za otroke prvega starostnega obdobja od 1. do 3. leta starosti;
* za otroke drugega starostnega obdobja od 3. leta do vstopa v šolo;
* načrt aktivnosti za otroke, ki niso vključeni v dnevno varstvo in jih vabimo v tednu otroka, veselem decembru, ob vpisu otrok v vrtec – dan odprtih vrat.

**Vzgojno-izobraževalno delo v šol. l. 2023/2024 bo potekalo v 5 polnih oddelkih. Delo se bo izvajalo v 5 skupinah:**

* starostno heterogenem oddelku, ki vključuje od 1 ­- do 2 - letne otroke,
* starostno homogenem oddelku, ki vključuje od 1 - do 3 - letne otroke,
* starostno kombiniranem oddelku (vključeni so otroci prvega in drugega starostnega obdobja), ki vključuje od 2 - do 4 - letne otroke,
* starostno heterogenem oddelku, ki vključuje od 3 - do 5 - letne otroke,
* starostno homogenem oddelku, ki vključuje od 4 - do 6 - letne otroke.

Na oblikovanje oddelkov vplivata število in starost otrok.

**Pri izvajanju programa neposredno upoštevamo:**

* starost otrok;
* značilnosti otrokovega razvoja od vstopa v vrtec do vstopa v šolo;
* razlike med otroki glede na razvoj, otrokovo osebnost in sposobnosti;
* želje in interese otrok in staršev.

|  |
| --- |
| **DAN V VRTCU** |

Strokovno delo v vrtcu je naravnano tako, da otrokom omogoča varno, zdravo, čustveno, toplo in srečno otroštvo, z interakcijami, ki skozi ves dan vplivajo na razvoj otrokovih miselnih, telesnih, čustvenih in socialnih sposobnosti.

**JUTRANJI SPREJEM OTROK:**

Je vsakdanji stik otrok z vzgojiteljico, z ostalimi otroki in s splošno klimo v vrtcu. Tu je med strokovno delavko in starši priložnost za kratki pogovor o počutju, razpoloženju in doživljanju otroka. Izvajamo jutranji krog, kjer se otroci medsebojno doživljajo in izražajo svoje potrebe in želje.

**VZGOJNO-IZOBRAŽEVALNO DELO:**

Osnovna strokovno načrtovana, spontana ali usmerjena dejavnost za lastno aktivnost otrok je igra, skozi katero se otroci učijo. Strokovne delavke skrbijo za ureditev prostora, pripravo materiala in sredstev oziroma pogojev, ob tem pa vedno upoštevajo otrokov razvoj in potrebo. Vse to otroke spodbudi k ustvarjanju, sproščanju, domišljiji, raziskovanju, preizkušanju, zadovoljevanju želja in potreb ter interesov. Dejavnosti potekajo v prostorih vrtca ali na prostem, otroci pa ob njih razvijajo svoja nagnjenja in sposobnosti.

**PREHRANJEVANJE OTROK:**

Dnevno v vrtcu zagotavljamo tri obroke hrane ter sadje skozi ves dan. Za žejo ponudimo vodo, limonado, nesladkan čaj. Otroke spodbujamo k zdravim prehranjevalnim navadam, obroke pripravljamo v domači kuhinji.

**POČITEK:**

Potrebe po počitku zagotavljamo v skladu z bioritmom otrok in željami ter potrebami posameznega otroka v dogovoru s starši. Spanje ni obvezno. Otrokom, ki počitka ne potrebujejo, nudimo umirjene dejavnosti, individualne igre v kotičkih, oglede knjig, poslušanje pravljic, starejšim pa tudi obisk interesnih dejavnosti. Čas počitka je prilagojen potrebam posameznika.

Dan v vrtcu se zaključi s spontano ali vodeno igro v prostoru ali na prostem.

|  |
| --- |
| **OBOGATITVENE IN DODATNE DEJAVNOSTI** |

**OBOGATITVENE DEJAVNOSTI:**

Vodijo jih strokovne delavke vrtca v okviru poslovalnega časa. V brezplačne dejavnosti se v skladu s svojimi interesi in sposobnostmi vključujejo otroci drugega starostnega obdobja.

**CILJI:**

* vsebinska popestritev osnovnega programa,
* razvijanje posebnih nagnjenj in sposobnosti otrok.

Gre za aktivnosti, ki jih organizira in izvaja vrtec, upoštevajoč starost, interes otrok in želje staršev ter so namenjene otrokom od 4. leta do vstopa v šolo.

**ŠPORTNA ZNAČKA MALI SONČEK:**

Je namenjena otrokom od 2. – 6. leta starosti. Vsebuje 4 stopnje: Mali sonček – modri (za otroke od 2. do 3. leta); Mali sonček – zeleni (za otroke od 3. do 4. leta); Mali sonček – oranžni (za otroke od 4. do 5. leta); Mali sonček – rumeni (za otroke od 5. do 6. leta).Vse štiri ravni se vsebinsko povezujejo, dopolnjujejo in nadgrajujejo, zato je zaželeno, da otroci sodelujejo na vseh stopnjah programa oziroma predelajo celoten program. Otroci naj bi po nivojih opravili vsaj 5 nalog; na koncu dobijo športni pripomoček z logotipom Malega sončka in priznanje.

**KROŽKI (INTERESNE DEJAVNOSTI)**

|  |  |  |
| --- | --- | --- |
| **DEJAVNOST** | **MENTORICA** | **ČAS IZVAJANJA – 1x tedensko** |
| Vezenje | Janja Šendlinger | Ponedeljek 7.30 – 8.00 |
| Matematični krožek | Simona Škrlec | Ponedeljek 12.30 – 13.15 |
| Glasbeni krožek | Anja, Makoter, Iris Kunčič | Torek 7.30 – 8.00 |
| Likovni krožek | Lea Fras, Mateja Zadravec | Torek 12.30 – 13.15 |
| Folklora | Matejka Polak | Sreda 7.30 – 8.00 |
| Nemščina v vrtcu | Mojca Stajnko | Sreda 12.30 –13.00 |
| Športne urice | Darinka Brumen  | Četrtek 7.30 – 8.15 |
| Angleščina v vrtcu | Petra Šijanec KorenAnita Žižek | Po dogovoru. |
| Pevski zbor | Janja Šendlinger | Petek 7.30 – 8.00 |
| Socialne igre z mediacijo za otroke | Monika Leštan | Petek 12.30 – 13.00 |

**NOČ V VRTCU:**

V mesecu januarju 2024, bodo prijavljeni otroci starosti od 4 do 6 let lahko preživeli noč v vrtcu, ki bo obarvana z naravoslovnimi in drugimi zabavnimi vsebinami.

**DODATNE PLAČLJIVE DEJAVNOSTI:**

CILJ: dodatna ponudba aktivnosti za otroke

|  |  |  |  |
| --- | --- | --- | --- |
| **DEJAVNOST** | **IZVAJALEC** | **ČAS IZVAJANJA** | **KJE** |
| Plesni tečaj | Plesna šola Nina | Torek: 14.30-15.15 | večnamenski prostor vrtca |
| Judo  | Judo Prlekija | Po dogovoru. | galerija (v telovadnici OŠ Stročja vas) |
| Vrtec v naravi | CŠOD  | 29. 5. - 31. 5. 2024 | dom Ajda (Libeliška Gora 34, 2372 Libeliče) |
| Lutkovni abonma | JSKD OI Ljutomer | Po dogovoru.  | dom kulture Ljutomer |
| Plavalni tečaj | Športna zveza Ljutomer in plavalna šola Delfin | 25. 9. - 28. 9. 2023 | Bioterme Mala Nedelja |
| Zobni alarm - VUZOM (Vzgoja za ustno zdravje otrok in mladostnikov) | Zdravstveni dom Ljutomer | celo šolsko leto | predšolska skupina otrok v vrtcu |

Izvajajo se lahko v prostorih vrtca in zunaj njega, v prostorih vrtca izven časa rednega vzgojnega programa vrtca – po 15. uri.

SODELOVALI BOMO na:

* razpisanih likovnih natečajih za predšolske otroke,
* prireditvah, ki jih organizira TD Pütar,
* likovni koloniji v Babincih na Ranču Jureš,
* srečanjih otrok vrtcev občin Ljutomer, Veržej, Križevci, Razkrižje,
* dnevu prijateljstva v Mali Nedelji,
* prireditvi Mavrični vrtiljak v Ljutomeru,
* športni prireditvi Cicibaniada,
* in drugih prireditvah.

|  |
| --- |
| **POMEMBNI DNEVI (prireditve, prazniki, šolske počitnice)** |

|  |  |  |
| --- | --- | --- |
| **DEJAVNOSTI** | **ČAS IZVEDBE** | **ODGOVORNA OSEBA** |
| **SEPTEMBER** |  |  |
| * Roditeljski sestanek
 | 18. 9. 2023 | Mateja L. Polanič, Suzana Babič |
| * Mihecfest
 | 24. 9. 2023 | Matejka Polak, Suzana Babič |
| * Prvi jesenski dan, Tetka Jesen
* Jesenska tržnica
 | 25. 9. 2023 | Anita Žižek, Janja Šendlinger,Simona Škrlec |
| * Športne igre (Cezanjevci)
 | 28. 9. 2023 | Anita Žižek, Janja Šendlinger |
| * Evropski dan jezikov v Ljutomeru
 | Po dogovoru. | Anita Žižek, Janja Šendlinger |
| * Evropski teden mobilnosti
 | 16. 9.-22.9.2023 | Vse zaposlene |
| * Plavalni tečaj
 | 25. 9. - 28. 9. 2023 | Anita Žižek, Janja Šendlinger |
| **OKTOBER** |  |  |
| * Svet zavoda
 | 3. 10. 2023 | Mateja Leskovar Polanič, Suzana Babič, Monika Leštan, Darinka Brumen |
| * Svet staršev
 | 3. 10. 2023 | Mateja Leskovar Polanič, Suzana Babič |
| * Praznovanja in aktivnosti v tednu *otroka* **ZAKAJI IN ZATOJI RADOVEDNOSTI**
 | 2. 10. – 6. 10. 2023 | Simona ŠkrlecMatejka Polak |
| * Kostanjev piknik s starši
 | 10. 10. 2023 | Matejka Polak, Janja Šendlinger |
| * Abonma – ŽELODKOVA SKRIVNOST, LG Maribor
 | 10. in 11. oktober 2023 | Matejka Polak |
| * Dan športa za najmlajše
 | 6. 10. 2023 ob 9. uri | Anita Žižek, Janja Šendlinger, Matejka Polak |
| * Svetovni dan hrane
 | 16. 10. 2023 | vse strokovne delavke |
| * Evakuacija
 | Po dogovoru.  | Mateja L. Polanič |
| * Srečanje samoevalvacija, zbor delavcev
 | 26. 10. 2023 | Mateja L. Polanič |
| * Jesenske počitnice
 | 30. 10. 2023 – 3. 11. 2023 |  |
| **NOVEMBER**  |  |  |
| * Dan spomina na mrtve
 | 1. 11. 2023 | vse strokovne delavke |
| * Tradicionalni slovenski zajtrk
 | 17. 11. 2023 | Monika Leštan |
| * Abonma – NA DVORIŠČU, Romana Krajnčan
 | 20. in 21. november 2023 | Matejka Polak |
| * Novoletne delavnice z otroki in starši
 | 21. 11. 2023 | Monika Kohek, Darinka Brumen |
| * Izvedba ustvarjalnih delavnic z otroki v predprazničnem decembru s sekcijo za ohranjanje kulturne dediščine pri DU Ljutomer
 | Po dogovoru. | Matejka Polak, Simona Škrlec, Anita Žižek, Janja Šendlinger |
| **DECEMBER**  |  |  |
| **KOORDINACIJA PRAZNIČNEGA DECEMBRA – PRIPRAVA KOLEDARJA** |  | Suzana Babič, Lea Fras, Alenka Antolič |
| * Veselo pričakovanje v KD Ljutomer – dijaki GFML
 | Po dogovoru. | Anita Žižek, Janja Šendlinger |
| * Pravljična večerna čajanka s starši
 | 12. 12. 2023 | Monika Leštan, Mateja Zadravec |
| * Dramska predstava starši otrokom
 | 15. 12. 2023 | Matejka Polak, Simona Škrlec  |
| * Abonma – PRAVLJICA ZA ŠKRATE, Ku kuc gledališče
 | 20. in 21. december 2023 | Matejka Polak |
| * V pravljičnem pričakovanju, prihod Dedka Mraza
 | 22. 12. 2023 | Suzana Babič |
| * Novoletne počitnice
 | 25. 12. 2023 – 2. 1. 2024 |  |
| **JANUAR** |  |  |
| * Noč v vrtcu
 | 18. 1. 2024 | Anita Žižek, Janja Šendlinger (oz. delavke, ki nimajo ur) |
| * Abonma – ŠIVILJA IN ŠKARJICE, LG Maribor
 | 16. in 17. januar 2024 | Matejka Polak |
| * Mini Olimpijada
 | 26. 1. 2024 ob 8.30 | Anita Žižek, Janja Šendlinger |
| * Glasbena urica v Domu kulture GŠSO
 | 31. 1. 2024 ob 10.30 | Anita Žižek, Janja Šendlinger,Matejka Polak, Simona Škrlec |
| **FEBRUAR** |  |  |
| * Abonma – ČRTEK V MESTU, Ku kuc gledališče
 | 1. in 2. februar 2024 | Matejka Polak |
| * Roditeljski sestanek s starši: Prireditev ob počastitvi dneva kulture
 | Po dogovoru. | Mateja L. PolaničPetra Šijanec Koren |
| * Ob kulturnem dnevu: z ODPM Ljutomer
 | Po dogovoru. | Matejka Polak |
| * Pustovanje
 | 13. 2. 2024 | Delavke, ki delajo |
| * Zimske počitnice
 | 26. 2. 2024 – 1. 3. 2024 |  |
| **MAREC** |  |  |
| * Ustvarjalnice na GFML Ljutomer
 | Po dogovoru. | Anita Žižek, Janja Šendlinger |
| * Delavnica z otroki in očeti
 | 12. 3. 2024 | Suzana Babič, Lea Fras, Alenka Antolič |
| * Svetovni dan voda
 | 22. 3. 2024 | vse strokovne delavke |
| * Prireditev za mamice in očete
 | 21. 3. 2024 | Matejka Polak, Simona Škrlec |
| * Dneva odprtih vrat za otroke in starše, VPIS v vrtec
 | 21. 3. in 22. 3. 2024 | Suzana Babič |
| **APRIL** |  |  |
| * Velikonočni ponedeljek
 | 1. 4. 2024 |  |
| * Območna revija OFS
 | Po dogovoru. | Matejka Polak |
| * Prireditev za babice in dedke
 | 4. 4. 2024 | Iris Kunčič, Darinka Brumen |
| * Mavrični vrtiljak
 | 16. 4. 2024 ob 16.30 v dvorani ŠIC | Anita Žižek, Janja Šendlinger |
| * Svetovni dan knjige
 | 23. 4. 2024 | Vse strokovne delavke. |
| * Prvomajske počitnice
 | 27. 4. 2024 – 2. 5. 2024 |  |
| **MAJ** |  |  |
| * Športno druženje ob zaključku Malega sončka – vrtec Ljutomer
 | 10. 5. 2024 | Anita Žižek, Janja Šendlinger |
| * Dan prijateljstva v Mali Nedelji
 | 14. 5. 2024 | Anita Žižek, Janja Šendlinger |
| * Dan družine: sodelovanje Občine Ljutomer in vrtcev
 | 15. 5. 2024 | Zaposleni vrtca |
| * Dan zemlje – EKO nahrbtnik Zelena Žabica (srečanje)
 | 24. 5. 2024 | Anita Žižek, Janja Šendlinger, Matejka Polak |
| * Pisani tobogan – nastopi dijakov v KD Ljutomer
 | Po dogovoru. | Anita Žižek, Janja Šendlinger |
| * Zaključek bralne značke
 | v mesecu maju | Anita Žižek, Janja Šendlinger |
| * Letovanje CŠOD Ajda
 | 29. 5. - 31. 5. 2024 | Anita Žižek, Janja Šendlinger |
| * Dan športa, športne igre s starši
 | 30. 5. 2024 | Monika Leštan, Mateja Zadravec |
| **JUNIJ**  |  |  |
| * Pisani tobogan – nastopi dijakov v KD Ljutomer
 | Po dogovoru. | Anita Žižek, Janja Šendlinger |
| * Likovna kolonija
 | 6. 6. 2024 | Mateja Zadravec |
| * Predstavitev vrtca dijakom GFML
 | Po dogovoru. | Suzana Babič |
| * Srečanje s starši novincev
 | 4. 6. 2024 | Mateja L. Polanič, Suzana Babič, Monika Panič  |
| * Zaključna prireditev
 | 18. 6. ali 20. 6. 2024 | Anita Žižek, Janja Šendlinger |
| * Zaključni izlet otrok in staršev
 | V juniju | Anita Žižek, Janja Šendlinger |
| * Dan državnosti
 | 25. 6. 2024 | vse strokovne delavke |
| **JULIJ**  |  |  |
| * Zombarije v Ljutomeru
 | Po dogovoru. | prisotne vzgojiteljice |
| Praznovanje rojstnih dni otrok | vse leto | vse strokovne delavke oddelkov |

Vse zadolžitve se na predlog odgovornih prireditev ali dejavnosti podrobneje opredelijo na informativnih sestankih.

**PROJEKTI VRTCA**

**PREDNOSTNA NALOGA VRTCA**

**PREDNOSTNA NALOGA VRTCA**

|  |  |  |  |
| --- | --- | --- | --- |
| **SAMOEVALVACIJA** | **KOORDINATOR** | **ČAS IZVAJANJA** | **SODELUJOČI ODDELKI** |
| 1. Vzgojno področje -v povezavi z 2. Dellorsovim stebrom:**UČITI SE, DA BI ZNALI** IN**DIGITALNE KOMPETENCE**  | Monika Leštan | vse leto | oddelki 1-6 let |

**CELOLETNI PROJEKTI**

|  |  |  |  |
| --- | --- | --- | --- |
| **PROJEKTI** | **KOORDINATOR** | **ČAS IZVAJANJA** | **ODDELKI** |
| 1.Koncept – poskus prepoznavanja nadarjenih otrok, učencev in dijakov ter vzgojno izobraževalno delo z njimi. | Monika Panič | skozi celo leto | oddelek 4-6 let |
| 2. Naša mala knjižnica – mednarodni projekt | Anita ŽižekJanja Šendlinger | po dogovoru tima | oddelek 4-6 let |
| 3. Zdravje v vrtcu | Matejka Polak | skozi celo leto | oddelek 1-6 let |

**DRUGE CELOLETNE AKTIVNOSTI**

|  |  |  |  |
| --- | --- | --- | --- |
| **AKTIVNOSTI** | **KOORDINATOR** | **ČAS IZVAJANJA** | **ODDELKI** |
| 1. Turizem in vrtec – Z igro do prvih turističnih korakov, rdeča nit OKUSNI ZAKLADI: Lokalni kulinarični spominki s trajnostnimpridihom! | Darinka Brumen | vse leto | oddelki od 3-6 let |
| 2. Varno s soncem | Monika Leštan  | vse leto | oddelki 1-6 let |
| 3. Pasavček | Simona Škrlec | vse leto | oddelki 2-6 let |
| 4. Eko nahrbtnik Zelena Žabica | Matejka Polak – medobčinska koordinatorica | vse leto | oddelek 4-6 let |
| 5. Mreža gozdnih vrtcev in šol | Anita Žižek | vse leto | oddelki od 3-6 let |

|  |
| --- |
| **PRAVICE STARŠEV IN OTROK TER NAČIN POVEZOVANJA IN SODELOVANJA** |

* Otrokom, vključenim v javne vrtce, zagotavlja država možnost za optimalen razvoj, ne glede na spol, socialno in kulturno pripadnost, veroizpoved, narodnost, telesni in duševni razvoj.
* Optimalen razvoj vključuje tudi možnost poglobljenega razvoja na določenem področju.
* Uresničevanje zahtev po enakih možnostih ni mogoče brez upoštevanja razlik in pravice do izbire in drugačnosti, ki jo mora omogočiti organizacija življenja in dela v vrtcu.
* Pri otrocih je to povezano z vzgojo za strpnost, solidarnostjo in odgovornostjo ter s postopnim razvijanjem kritičnega duha, osebnih odločitev in avtonomne presoje. Javni vrtci so svetovnonazorsko nevtralni.

**Starši imajo pravico:**

* do obveščenosti o programu vrtca in aktivnega sodelovanja v njem; pri tem upoštevajo meje svojega odločanja in ne posegajo v strokovno avtonomnost vrtca;
* do postopnega uvajanja otroka v vrtec, tako da so določen čas skupaj z njim v skupini;
* do zaščite zasebnosti s poudarkom na varstvu osebnih podatkov ter zaupnih informacijah o otroku in družini;
* do strokovne pomoči pri vzgoji svojega otroka, ki zajema seznanjanje s spoznanji stroke o predšolskem otroku in osveščanje o pomenu ustreznega vzgojnega ravnanja ter obveščenosti o razvoju in dosežkih otroka.

|  |
| --- |
| **SODELOVANJE STARŠEV V KORIST OTROKA IN KAKOVOSTI PROGRAMA** |

Obdobje od rojstva do vstopa v šolo je najpomembnejše za razvoj otrokove osebnosti. Je temelj, na katerem sloni ves poznejši razvoj. Prvi in osnovni nosilec vzgoje je in bo ostala družina. Prav zato je sodelovanje staršev v vzgojnem procesu kot most, ki veže družinsko in institucionalno vzgojo. Obe obliki vzgoje se dopolnjujeta in medsebojno bogatita.

Vzgojitelji in starši smo povezani s skupnimi cilji in potrebami - **omogočiti našim najmlajšim občutek varnosti in medsebojne povezanosti, topline, sprejetosti za napredek v razvoju.**

**OBLIKE SODELOVANJA VRTCA Z DRUŽINAMI**

INFORMATIVNO:

* roditeljski sestanki,
* informacije preko oglasne deske, spletne strani, plakatov, glasil, zgibank, pisnih obvestil in kotička za starše,
* govorilne ure, ki jih objavijo vzgojiteljice na oglasni deski,
* pogovorne ure na željo staršev,
* srečanje s starši otrok novincev in uvajanje otroka v skupino,
* neposredno delo v skupini (predstavitev dejavnosti ali poklica),
* svet staršev zavoda,
* svet zavoda,
* sodelovanje pri pripravi in izvedbi projektov,
* starši v oddelku so kot sooblikovalci programa.

DRUŽABNO:

* izleti,
* rojstni dnevi otrok,
* športni popoldnevi,
* kostanjev piknik,
* prikaz utrinkov vsakodnevnega dela,
* izvajanje različnih dejavnosti, ki bodo povezovale otroke, delavce vrtca in šole, starše in lokalno skupnost,
* starševske delavnice,
* nastopi z druženji otrok, staršev in vzgojiteljev.

KULTURNO:

* različne prireditve in nastopi otrok (pevski zbor, razstava otroških likovnih del v vrtcu, mavrični vrtiljak, slovo od vrtca).

IZOBRAŽEVALNO:

* predavanja za starše na roditeljskih sestankih,
* klepetalnice za starše.

S svojim aktivnim sodelovanjem boste svojega otroka lahko spoznali še v drugačnih situacijah, kot ga poznate. Vsaka vaša pomoč bo dobrodošla, veselimo se vas. Kakovost otrokovega razvoja se zrcali v uspešnosti sodelovanja vrtca in družine.

* Ob sodelovanju Občine Ljutomer (iniciativa Primokiz) in ODPM, se v MKC Ljutomer, v popoldanskem času izvajajo Ustvarjalne delavnice za otroke, v starosti 4. do 8. let.

|  |
| --- |
| **PRIPOROČILA IN OBVEZNOSTI STARŠEV DO VRTCA** |

* javljanje bistvenih sprememb socialnih razmer, ki vplivajo na dohodek družine in plačilo staršev;
* sporočanje sprememb bivališča, tel. številk in odsotnosti otrok do 8. ure;
* redno plačevanje oskrbnin;
* prebiranje pisnih obvestil na oglasnih deskah;
* spoštovanje sprejetih dogovorov;
* spoštovanje poslovnega časa vrtca;
* iskanje možnosti reševanja nesoglasij z dialogom z odgovornimi osebami znotraj vrtca in nato v upravi zavoda;
* izjavljanje v imenu staršev le v primeru pooblaščenosti (kot predstavnik svet staršev);
* ločevanje lastnih stališč od stališč ostalih staršev.

|  |  |
| --- | --- |
|

|  |
| --- |
| **VPIS OTROK V VRTEC** |

 |

Vpis otrok v vrtec za naslednje šolsko leto bo dva dni v mesecu marcu 2024 in sicer 21. 3. in 22. 03. 2024. Izvajala ga bo pomočnica ravnateljice za vrtec, Suzana Babič.

**Pravilnik o sprejemu otrok v vrtce,** ki ga je sprejel Občinski svet Občine Ljutomer na 4. redni seji dne 17. 3. 2011, je objavljen na spletni strani vrtca.

Podpisano pogodbo med vrtcem in starši je potrebno oddati v roku, ki ga določi vrtec, v nasprotnem primeru se šteje, da je vloga za vpis otroka umaknjena.

Starši boste o sprejemu otroka v vrtec in njegovi razporeditvi v oddelek obveščeni najpozneje v mesecu juniju 2023. Vse potrebno glede vpisa oziroma izpisa otroka se ureja v vrtcu pri pomočnici ravnateljice za vrtec, Suzani Babič.

Vlogo za znižano plačilo vrtca se odda na Center za socialno delo Ljutomer tisti mesec, ko se otrok vključi v vrtec. Pred vstopom otroka v vrtec je potrebno oddati tudi ustrezno zdravniško potrdilo pediatra.

|  |
| --- |
| **UVAJALNE URICE ZA LAŽJE PRIVAJANJE OTROK**  |

Uvajalni teden je zadnji teden v mesecu avgustu, ali prvi teden v mesecu septembru, pred vstopom otroka v vrtec, oziroma glede na potrebe staršev. Starše se pred uvajanjem seznani z osnovnimi vsebinskimi poudarki.

Ob različnih dejavnostih bodo otroci in starši spoznavali vrtec, otroško igrišče, igralnice s spremljajočimi prostori, igrače, druge otroke in strokovno osebje. Srečanje s starši novincev v juniju 2024 bo namenjeno predstavitvi življenja in dela v vrtcu in vprašanjem, ki se pojavljajo staršem pred vključitvijo otroka v vrtec.

|  |
| --- |
| **ŠE NEKAJ UPORABNIH PODATKOV** |

STARŠI IN VARNOST OTROK:

* Otrok naj prihaja v vrtec v spremstvu odraslega, saj to določa in zahteva Pravilnik o varnosti otrok v prometu. Če kljub temu menite, da ga lahko zaupate starejšemu otroku, boste morali podpisati izjavo, ki vas zavezuje, da za morebitne nezgode na poti v vrtec odgovarjate sami. Če takšne izjave ne podpišete, odgovorna oseba otroka ne sme pustiti iz vrtca, dokler ne pridete sami ponj.
* Otroka vedno predajte odgovorni osebi v skupini, zaradi njegove varnosti ga ne puščajte ga v garderobi.
* Ob oddaji otroka nam sporočite, kakšno je njegovo počutje. Izmenjali bomo nekaj prijaznih besed in se pogovorili o morebitnih nejasnostih iz prejšnjega dne.
* Pravočasno prihajajte po otroka, saj je zanj izredno pomemben občutek varnosti, ki ga občuti ob varnem vsakodnevnem ritmu. Osamljeno čakanje brez vrstnikov povzroča pri njem žalost in občutek zapuščenosti.
* Če pride po otroka nam neznana oseba, nam to predhodno sporočite.
* Prepovedano je žvečenje žvečilnega gumija ter prinašanje ostrih predmetov v vrtec.
* Otroci v vrtcu naj ne nosijo nakita in drobnih predmetov, saj v otroški razigranosti lahko pride do nesreče (prstan lahko da otrok v usta in pogoltne, uhani so lahko vzrok za raztrganine ušes, verižice lahko onemogočijo dihanje…).
* Otrok naj ima v vrtcu obute copate z nedrsečimi podplati, ki omogočajo nemoteno gibanje in preprečujejo nezgode.

|  |
| --- |
| **ZDRAVJE IN OSEBNA HIGIENA** |

* Skozi igralno izkušnjo bomo skrbeli za zdrav socialni razvoj otrok.
* Zdravil v vrtcu ne bomo dajali, razen v primeru, če starši prinesete zdravniško potrdilo z ustreznim navodilom zdravnika.
* Za zdravje lastnega otroka ste dolžni poskrbeti starši. Bolan otrok mora ostati doma, saj v nasprotnem primeru ogroža svoje zdravje ter zdravje ostalih otrok v vrtcu.
* Starši poskrbite za otrokovo osebno higieno, kajti neurejeni in higiensko zanemarjeni otrok lahko nehote postane tarča posmeha in osamitve drugih otrok.
* Otrok naj bo oblečen in obut vremenu in temperaturam primerno, da bo med igro lahko sproščen. V prostoru naj ima tanka in ne pretopla oblačila, za zunaj pa toplejša. Za primer morebitnih »nezgod« naj ima otrok v vrečki iz blaga nadomestno perilo, ki naj bo označeno.
* Poškodbe, bolezen – obveščanje. Predšolski otroci so zaradi svoje radoživosti, nespretnosti in precenjevanja svojih sposobnosti veliko bolj izpostavljeni možnostim poškodb. Čeprav se zaposleni trudimo, da bi jih preprečili, pa do njih lahko kljub temu pride. Zaradi tega je nujno, da imamo vašo telefonsko številko, na katero vas lahko vedno pokličemo. Klicali vas bomo le v primeru, ko poškodba zahteva pomoč zdravnika. Na manjše poškodbe (udarnine, odrgnine, ugrizi ipd.) pa vas bo obvestila odgovorna oseba ob prevzemu otroka. Vzemite si čas in ji v celoti prisluhnite, da ne bi prišlo do nesporazumov (»Nihče mi ni povedal …«). Prav tako vas bomo poklicali, če bo imel otrok zvišano temperaturo, boleče vnetje ušes ali zobobol.

|  |
| --- |
| **PRINAŠANJE STVARI OD DOMA** |

**Sladkarije:**

* Otroci radi prihajajo v vrtec s »priboljškom«. Trudimo se, da bi v vrtcu zmanjšali uživanje sladkarij. Prosimo, pomagajte nam pri tem. Če želi otrok nekaj prinesti v vrtec, naj bo to raje sadje. Nikar mu ne dajajte stvari, ki jih ne bo mogel deliti z drugimi (npr. eno liziko, eno čokoladico). Sladkarije naj prinese v majhnih količinah le ob praznovanju rojstnega dne. Prepovedano je prinašanje tort in kremnega peciva.

**Igrače:**

* V času pojava epidemije Covid-19, je nošenje igrač v vrtec prepovedano. Izjeme so otroci novinci, ki imajo lahko s seboj ljubkovalno igračko, dudo ali »ninico«. Ko je otrok ne potrebuje, jo strokovne delavke umaknejo oz. shranijo na označeno otrokovo mesto.
* Za igrače, ki jih prinese otrok v vrtec, ne odgovarjamo.

**Garderoba:**

* Prinašajte rezervna oblačila in jih odlagajte na mesta.
* Obutev označite z imenom, saj zaradi enakih modelov prihaja do zamenjav.
* Dovolite otroku in ga opogumljajte, da se sam obuje, obleče, sezuje, sleče, saj je to za otroka zelo pomembno učno delovno opravilo.

|  |
| --- |
| **MEDSEBOJNA ODGOVORNOSTI STARŠEV IN ZAPOSLENIH VRTCA** |

* spoštovanje pravice do zasebnosti delavcev vrtca in staršev ter nedotakljivosti njihove osebne integritete;
* spoštovanje medsebojne kompetentnosti, avtonomije, iniciativnosti in ustvarjalnosti delavcev zavoda;
* negovanje strpnih medsebojnih odnosov brez predsodkov glede na raso, vero, nacionalno ali etično pripadnost, starost, premoženje, politično prepričanje ali življenjski slog delavca zavoda;
* opozarjanje na morebitno nemoralno ali nestrokovno ravnanje vseh deležnikov;
* ocenjevanje in presojanje naj se izvaja na temelju dejstev, pomembnih z vidika otroka, interesov družine in programa vrtca in šole.

|  |
| --- |
| **PLAČEVANJE OSKRBNIN** |

* Oskrbnina se poravnava sproti v skladu z zakonodajo.
* Za vnaprej napovedano odsotnost, ki traja najmanj 3 delovne dni, se odbijejo stroški živil in del materialnih stroškov.
* Za odsotnost bolezni, ki traja neprekinjeno najmanj 15 delovnih dni in se dokazuje z zdravniškim potrdilom, se staršem zaračuna rezervacijo mesta v višini 50% z odločbo o plačilu vrtca določenega prispevka.
* V obdobju poletnih počitnic v juliju in avgustu lahko starši otroka izpišejo in koristijo rezervacijo vrtca, ki znaša 25 % njim določenega prispevka z odbitkom živil.
* Prispevek se staršem ne obračunava za dneve, ko je vrtec v skladu z letnim delovnim načrtom zaprt.

SKLEPI, s katerimi smo dolžni seznaniti starše:

* S sklepom Občinskega sveta Občine Ljutomer štev. 602/2023-10-53 z dne 20. 6. 2023, je določeno, da vrtec obratuje, če je vključenih vsaj 5 otrok. Ta določba je lahko uporabljena, ko se po poizvedovanju pri starših ugotovi, da ne potrebujejo storitve.
* Ob podpisu pogodbe za vključitev otroka v vrtec se staršem obračuna 50 EUR akontacije, ki se poračuna pri položnici ob vključitvi otroka. Če se vključitev otroka ne realizira ob napovedanem datumu, se akontacija, ki je po vsebini vplačilo za resnost posla, staršem ne vrača. Izjema je poznejša vključitev otroka iz zdravstvenih razlogov (Sklep občinskega sveta Občine Ljutomer št. 602/2023-10-53).
* Višina olajšav za počitniško in bolniško odsotnost otroka se ne spreminja. Subvencionirana cena, počitniška in bolniška odsotnost se obračunavajo le za otroke, za katere starši niso upravičeni do financiranja ali sofinanciranja iz državnega proračuna.



